CELEX: 62015TN0730
Language: et
Date: 2015-12-18 00:00:00
Title: Kohtuasi T-730/15 P: DI 18. detsembril 2015 esitatud apellatsioonkaebus Avaliku Teenistuse Kohtu 15. oktoobri 2015. aasta otsuse peale kohtuasjas F-113/13: DI versus EASO

14.3.2016   
            
            
               ET
            
            
               Euroopa Liidu Teataja
            
            
               C 98/46
            
         DI 18. detsembril 2015 esitatud apellatsioonkaebus Avaliku Teenistuse Kohtu 15. oktoobri 2015. aasta otsuse peale kohtuasjas F-113/13: DI versus EASO
   (Kohtuasi T-730/15 P)
   (2016/C 098/61)
   Kohtumenetluse keel: inglise
   
      Pooled
   
   
      Apellant: DI (Bukarest, Rumeenia) (esindajad: advokaadid I. Vlaic ja G. Iliescu)
   
      Teine menetluspool: Euroopa Varjupaigaküsimuste Tugiamet (EASO)
   
      Nõuded
   
   Apellant palub Üldkohtul:
   
               —
            
            
               tühistada tervikuna Avaliku Teenistuse Kohtu 15. oktoobri 2015. aasta määrus kohtuasjas F-113/13;
            
         
               —
            
            
               tunnistada käesolev apellatsioonkaebus vastuvõetavaks;
            
         
               —
            
            
               tühistada EASO otsus vabastada apellant ametist ning seetõttu kohustada EASO-t tühistama nimetatud otsuse õiguslikud tagajärjed ja vastavalt taastada faktiline olukord;
            
         
               —
            
            
               kohustada EASO-t tasuma apellandile varalise kahju eest 90 000 eurot ja mittevaralise kahju eest 500 000 eurot ning
            
         
               —
            
            
               kohustada EASO-t tasuma kõik apellandi kulud seoses tema esindamisega Avaliku Teenistuse Kohtus kohtuasjas F-113/13 ja seoses käesoleva apellatsioonkaebusega.
            
         
      Väited ja peamised argumendid
   
   Apellatsioonkaebuse põhjenduseks esitab apellant kolm väidet.
   
               1.
            
            
               Esimene väide, et apellandi hagi oli vastuvõetav ja põhjendatud osas, mis puudutab nende väidete, põhjenduste ja faktiliste asjaolude vastavust, mis ta esitas haldusmenetluses ja üksikasjalikult Avaliku Teenistuse Kohtus.
            
         
               2.
            
            
               Teine väide, et on rikutud õigust õiglasele kohtulikule arutamisele ja objektiivsele analüüsile kohtueelses menetluses. Apellandi kaebus haldusmenetluses jäeti rahuldamata sama isiku poolt, kes esialgu tegi otsuse apellandi teenistusest vabastamiseks.
            
         
               3.
            
            
               Kolmas väide, et Avaliku Teenistuse Kohus on rikkunud võrdse kohtlemise põhimõtet.